**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 01 /08/2024**

**Αριθ. Πρωτ. 15237**

**ΑΠΟΣΠΑΣΜΑ**

# Από το πρακτικό της αριθμ. 27ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **286**

**Εξώδικη  επίλυση της  διαφοράς , την οποία αιτείται η ενάγουσα εταιρεία με την επωνυμία Κ. Σταύρου και σία ΕΕ που εδρεύει στο Κυριάκι   Λιβαδειάς ( με την από 18-6-24 αγωγή της στο Διοικητικό Εφετείο Πειραιώς)  για την  εκμίσθωση  του με αριθμό κυκλοφορίας ΒΙΚ  3574   υδροφόρου οχήματός  της από 21 έως και 29 Αυγούστου- 2023   για τις ανάγκες της πολιτικής προστασίας.**

Στη Λιβαδειά σήμερα 30η Ιουλίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 14766/26-07-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 5 (πέντε) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος

2. Καφρίτσας Δημήτριος -αν/κο μελ. Κ. Τουμαρά Βασιλείου- (προσήλθε στο 6ο Θ.Η.Δ.)

3. Αγνιάδης Παναγιώτης

4. Καλλιαντάσης Χρήστος

5. Παπαβασιλείου Αικατερίνη(προσήλθε στο 8ο Θ.Η.Δ.)

6. Μίχας Δημήτριος

7.Ταγκαλέγκας Ιωάννης (αποχώρησε στο 6ο Θ.Η.Δ.)

Ο Πρόεδρος της Δημοτικής Επιτροπής εισηγούμενος το 5ο θέμα της ημερήσιας διάταξης έθεσε υπόψη των μελών την με ΄αριθμ. πρωτ. 14306/19-07-2024 έγγραφη εισήγηση της Νομικής Συμβούλου του Δήμου Λεβαδέων στην οποία αναφέρονται:

*Με την από 18-6-24 αγωγή της η  εταιρεία με την επωνυμία Κ. Σταύρου και σία ΕΕ που εδρεύει στο Κυριάκι   Λιβαδειάς , αιτείται το συνολικό  ποσόν των  15.475,20 € ( 192 ώρες απασχόλησης χ 65 ε ανά ώρα= 12.480  + 2.995,20 ε ΦΠΑ) για   εκμίσθωση  του υδροφόρου-βυτιοφόρου οχήματός της, για τις ανάγκες της πολιτικής προστασίας, που μίσθωσε ο δήμος απευθείας, η οποία ανάθεση εγκρίθηκε με την 183/2023 απόφαση  οικονομικής επιτροπής του Δήμου Λιβαδειάς.*

*Η  ίδια εκθέτει ότι  ανέλαβε και διεκπεραίωσε την  εκτέλεση των απαιτούμενων  και συγκεκριμένα  εκμίσθωσε το όχημά της από 21 έως και 29 Αυγούστου- 2023  για 168 ώρες, (όπως αναλυτικά τις περιγράφει στην αγωγή του) :*

*Για 21-8-23 : 4 ώρες*

*Για 22, 23,24,25,26,27,28/23,  24 ώρες χ 7 ημέρες  = 168 ώρες*

*Για 29-6-23 : 20 ώρες, ενώ ο Δήμος  και ειδικότερα η επιτροπή παραλαβής παροχής υπηρεσιών, βεβαίωσε με σχετικό πρωτόκολλό της,  την καλή εκτέλεση των υπηρεσιών της μίσθωσης του οχήματος.*

*Η  ως άνω προσκόμισε στο Δήμο Λεβαδέων  το 2/9-11-23 τιμολόγιο παροχής υπηρεσιών του συνολικού  ποσού 15.475,20 €, ενώ ιστορεί, ότι ενώ εκπλήρωσε έγκαιρα  τα συμφωνηθέντα,  ουδέποτε ο Δήμος Λεβαδέων προχώρησε στην πληρωμή του.*

*Η   εταιρεία με την επωνυμία Κ. Σταύρου και σία ΕΕ   στην εντολή της, της επίδοσης της ως άνω αγωγής της,  αιτείται την εξωδικαστική επίλυση της διαφοράς  που έχει προκύψει με τον Δήμο Λεβαδέων   (επισυνάπτεται σχετικό) και  δηλώνει ότι παραιτείται του ποσού α) των τόκων και  β) της δικαστικής δαπάνης,  προκειμένου να επιτευχθεί εξωδικαστική συμβιβαστική επίλυση της διαφοράς.*

*Κατόπιν  της υποβολής της  αιτήσεως  εξωδικαστικού συμβιβασμού προς το Δήμο Λεβαδέων,  τίθενται τα κάτωθι ερωτήματα:*

*α)  εάν είναι επιτρεπτή η πραγματοποίηση εξωδικαστικού συμβιβασμού*

*και β)  εάν κρίνεται σκόπιμος και επωφελής για τα συμφέροντα του Δήμου ο αιτούμενος εξωδικαστικός συμβιβασμός)*

*Σύμφωνα με το άρθρο 8 του νόμου 5056/2020, το άρθρο 74 του ν. 3852/2010 (Α’ 87), περί οικονομικής επιτροπής και επιτροπής ποιότητας ζωής των δήμων αντικαθίσταται ως εξής:  
Αρμοδιότητες δημοτικής επιτροπής  
Μετά από το άρθρο 74 του ν. 3852/2010 (Α’ 87) προστίθεται άρθρο 74Α ως εξής:*

*«Άρθρο 74Α Αρμοδιότητες δημοτικής επιτροπής*

*……..  η) Αποφασίζει για την υποβολή προσφυγών στις διοικητικές αρχές και αποφασίζει για την άσκηση ή μη όλων των ένδικων βοηθημάτων και των ένδικων μέσων.*

*Επίσης, αποφασίζει τον συμβιβασμό ή την κατάργηση δίκης που έχει αντικείμενο ποσό έως εξήντα χιλιάδες (60.000) ευρώ, πλέον ΦΠΑ. Όταν το αντικείμενο της δίκης είναι άνω του ποσού αυτού, τότε εισηγείται τη λήψη απόφασης από το δημοτικό συμβούλιο. Δεν επιτρέπεται συμβιβασμός ή κατάργηση δίκης για απαιτήσεις μισθών, επιδομάτων, αποζημιώσεων, εξόδων παράστασης, εξόδων κίνησης και γενικά μισθολογικών παροχών οποιασδήποτε μορφής, εξαιρουμένων εκείνων για τις οποίες το νομικό ζήτημα έχει επιλυθεί με απόφαση ανωτάτου δικαστηρίου. Η απόφαση της Επιτροπής για τις περιπτώσεις των προηγούμενων εδαφίων…… λαμβάνεται ύστερα από γνωμοδότηση δικηγόρου, η έλλειψη της οποίας συνεπάγεται ακυρότητα της σχετικής απόφασης. Η παρούσα ρύθμιση ισχύει και όταν η αρμοδιότητα ασκείται από το δημοτικό συμβούλιο.*

*Από την παραπάνω διατύπωση προκύπτει ότι η δημοτική Επιτροπή έχει αποφασιστική αρμοδιότητα σύναψης (i) δικαστικού συμβιβασμού, (ii)εξωδικαστικού συμβιβασμού ή (iii) κατάργηση δίκης, για διαφορές  μέχρι ποσού εξήντα χιλιάδων (60.000) €.  Για διαφορές  άνω του  ποσού αυτού, η δημοτική  Επιτροπή έχει εισηγητική  αρμοδιότητα , προς το Δημοτικό συμβούλιο.*

*Το Υπουργείο Εσωτερικών με την εγκύκλιό του 45351/12-11-2013 με θέμα: “ Εξωδικαστική επίλυση διαφορών” δίνει ορισμένες γενικές κατευθύνσεις προς τους Δήμους  για την επίλυση  τέτοιων διαφορών,  εξωδικαστικά, τονίζοντας ότι θα πρέπει να λαμβάνονται σοβαρά υπόψη οι θετικές επιπτώσεις που ο συμβιβασμός τέτοιου είδους θα έχει όχι μόνο στον διεκδικούντα αποζημίωση αλλά και στον ίδιο τον δήμο καθώς: “ Η δικαστική επίλυση της διαφοράς είναι δυνατό να έχει ως τελικό αποτέλεσμα τη σημαντικά μεγαλύτερη οικονομική επιβάρυνση του δήμου, δεδομένου ότι, σε περίπτωση δικαίωσης του ενάγοντος, η δαπάνη του δήμου προσαυξάνεται με τα δικαστικά έξοδα αυτού και  τους επιδικαζόμενους τόκους, ενώ είναι επίσης πιθανό να επιδικαστούν χρηματικά ποσά για αναπλήρωση διαφυγόντων κερδών ή και ηθική βλάβη.*

*Συνεπώς, σε περιπτώσεις όπου κρίνεται μάλλον  πιθανή η έκδοση δικαστικής απόφασης υπέρ του ενάγοντος, η αποδοχή τέτοιου συμβιβασμού εκ μέρους του δήμου συμβάλλει στην προστασία της περιουσίας αυτού, κάτι που αποτελεί άλλωστε υποχρέωση του σύμφωνα με τη ρητή διάταξη της παρ. 1 του 178 του Κώδικα Δήμων και Κοινοτήτων (ΚΔΚ, ν. 34632006). Επιτυγχάνεται η ταχύτερη αποζημίωση του ζημιωθέντος, ο οποίος διαφορετικά υποχρεούται συχνά να περιμένει την πάροδο μεγάλου χρονικού διαστήματος έως ότου εκδικασθεί η υπόθεση. Με τον τρόπο αυτόν προάγεται η εμπιστοσύνη του προς τη διοίκηση. Παράλληλα, αποφορτίζεται ο μηχανισμός απονομής δικαιοσύνης.*

*Συνεπώς, ως προς το πρώτο ερώτημα , προκύπτει σαφώς από τα ανωτέρω, ότι όχι απλά επιτρέπεται αλλά και επιβάλλεται στις περιπτώσεις όπου τυχόν δικαστική διαδικασία θα είχε ως αποτέλεσμα επιβάρυνση χρηματική αλλά και χρονική.*

*Σύμφωνα λοιπόν  με τα ανωτέρω η υπό κρίση αίτηση για εξώδικη συμβιβαστική επίλυση της διαφοράς, μπορεί να εισαχθεί στην Δημοτική  Επιτροπή του Δήμου Λεβαδέων.*

*Επειδή  από την έρευνά μας  στις αρμόδιες υπηρεσίες του Δήμου και  τα σχετικά συνημμένα έγγραφα, (  9-11-23 πρωτόκολλο  παραλαβής παροχής υπηρεσίας και 9-11-23 βεβαίωση παρακολούθησης και καλής εκτέλεσης εργασιών), προκύπτει ότι η ενάγουσα πράγματι εκτέλεσε κατά την σύμβαση την αναληφθείσα από αυτήν υποχρέωση μίσθωσης του  υδροφόρου οχήματός της , ωστόσο ο Δήμος δεν εκπλήρωσε τις υποχρεώσεις του*

*Με αυτά τα δεδομένα, η δικαστική διαμάχη δεν θα αποβεί υπέρ του Δήμου Λεβαδέων σε κανένα βαθμό δικαιοδοσίας,  αφού η μίσθωση του   οχήματος  πραγματοποιήθηκε  και βεβαιώθηκε  από τα αρμόδια όργανα του δήμου, ο Δήμος δε, απεκόμισε περιουσιακό όφελος .*

*Κατόπιν των ανωτέρω φρονούμε ότι είναι δυνατή η λήψη θετικής απόφασης για την εξωδικαστική επίλυση της διαφοράς*

|  |
| --- |
| *Καλείται η   Δημοτική  Επιτροπή να αποφασίσει σχετικά με γνώμονα και το συμφέρον του Δήμου αλλά και την χρηστή διοίκηση.* |

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Την 183/2023 (ΑΔΑ:68ΙΜΩΛΗ-ΡΨΧ) απόφαση της Οικονομικής Επιτροπής

-Το από  9-11-23 πρωτόκολλο  παραλαβής παροχής υπηρεσίας,  και την από 9-11-23 βεβαίωση παρακολούθησης και καλής εκτέλεσης εργασιών

-Την από 18-6-24 αγωγή της εταιρείας Κ. Σταύρου και σία ΕΕστο Διοικητικό Εφετείο Πειραιώς

-Το υπ΄ αρ. πρωτ. 14306/19-07-2024 γνωμοδοτικό σημείωμα της Νομικής Συμβούλου του Δήμου Λεβαδέων που είχε διανεμηθεί

--Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την εξώδικη  επίλυση διαφοράς , μεταξύ του Δήμου Λεβαδέων και της ενάγουσας εταιρείας Κ. Σταύρου και σία ΕΕ, που εδρεύει στο Κυριάκι   Λιβαδειάς, ( με την από 18-6-24 αγωγή της στο Διοικητικό Εφετείο Πειραιώς),  )  για την  εκμίσθωση  του με αριθμό κυκλοφορίας ΒΙΚ  3574   υδροφόρου οχήματός  της από 21 έως και 29 Αυγούστου- 2023   για τις ανάγκες της πολιτικής προστασίας , και την καταβολή προς αυτήν του ποσού  των **15.475,20 €.**

. **Η παρούσα απόφαση πήρε αριθμό 286/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Αγνιάδης Παναγιώτης

2. Καλλιαντάσης Χρήστος

3. Μίχας Δημήτριος

4. Ταγκαλέγκας Ιωάννης .

ΠΙΣΤΟ ΑΠΟΣΠΑΣΜΑ

Λιβαδειά 01 -08-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ